**VÁLLALKOZÁSI SZERZŐDÉS**

amely létrejött egyfelől a

**MEGRENDELŐ:**

**Nyíregyházi Egyházmegye**

Székhelye: 4400 Nyíregyháza, Bethlen Gábor u.5.

Adószám: 18647086-1-15

Számlavezető: CIB Bank Zrt.

Bankszámlaszám: 10702071-69051717-51100005

Képviselője: Szocska A. Ábel apostoli kormányzó

Kapcsolattartó: Sztupa András építésügyi irodavezető

Elérhetősége: epitesugy@ny.gorogkatolikus.hu, (70) 338-0068

a továbbiakban **Megrendelő**,

másfelől a

**VÁLLALKOZÓ**

**………………………………**

Székhelye:

Adószám:

Számlavezető:

Bankszámlaszám:

Nyilvántartási száma:

Képviselője:

Kapcsolattartó:

Elérhetősége:

a továbbiakban **Vállalkozó**

között az alulírott helyen és napon az alábbi feltételek mellett:

**Előzmények**

A szerződő felek rögzítik, hogy a Megrendelő, mint a közbeszerzésekről szóló 2015. évi CXLIII. törvény (Kbt.) 5. § (2) bek. szerinti ajánlatkérő a Kbt. 115.§ (1) bek. szerinti hirdetmény nélküli, tárgyalásos közbeszerzési eljárástindított *„Püspöki lakás II. ütem, befejező munkálatok elvégzése”* tárgyában.

A közbeszerzési eljárásban a megrendelő számára a legkedvezőbb érvényes ajánlatot a Vállalkozó tette, akit a Megrendelő a közbeszerzési eljárás nyertesévé nyilvánított.

A felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárás alapját képező ajánlattételi felhívás, valamint dokumentáció, ezek módosítása és a vállalkozó által benyújtott ajánlat tartalma szerint kötik meg; melyek jelen szerződés mellékletét képezik.

# Szerződés alapvető adatai

* 1. A Megrendelő közbeszerzési eljárását lezáró döntése szerinti nyertes ajánlattevőtől, a jelen szerződést megkötő Vállalkozótól megrendeli, a Vállalkozó pedig teljes eredményfelelőssége mellett elvállalja a *„*Püspöki lakás II. ütem, befejező munkálatok elvégzése” vonatkozásában a közbeszerzési dokumentumokkal átadott tervek alapján, az ajánlattételi felhívás és annak valamennyi mellékletében rögzített információk alapján a közbeszerzés tárgyának megfelelő építmény fővállalkozásban történő kivitelezését komplett, kulcsrakész állapotra, valamint a megvalósulási tervdokumentációjának elkészítését.

Szerződés tárgya: Püspöki lakás II. ütem, befejező munkálatok elvégzése (4400 Nyíregyháza, Bethlen G. u. 5., belterület 206. hrsz.)

* 1. A Szerződés tárgyát képező valamennyi Építési Munka és Vállalkozási szolgáltatás elvégzéséért Megrendelő a Vállalkozónak **…………..-Ft + 27 % Áfa** vállalkozási átalánydíjat fizet a Szerződés szerinti fizetési módok és feltételek szerint, amely összeg a továbbiakban a Vállalkozási Díjat jelenti.
	2. A Megrendelő jelen szerződés megvalósításához előleget biztosít a Kbt. 135.§ (7) bek. és a 322/2015. (X.30.) Korm.rendelet 30.§ (1) bek.-ben az előlegre vonatkozó részletes szabályok szerint.
	3. Az ajánlatkérő (az esetlegesen igényelt előlegen túl) 3 db részszámla benyújtásának a lehetőségét biztosítja az elvégzett teljesítéssel arányos mértékben a 25, 50 és 75 százalékos készültségi fok elérését követően.
	4. A végszámla a sikeres műszaki átadás-átvételt követően nyújtható be.
	5. A teljes körű, hiány és hibamentes **végteljesítés határideje 2017. november 24.**
	6. A Megrendelő jelen szerződés megvalósításához a nettó szerződéses ellenérték 5 százalékos mértéknek megfelelő összegű teljesítési biztosítékot ír elő a Kbt. 134. § -nak megfelelően.
	7. A Megrendelő jelen szerződés megvalósításához a nettó szerződéses ellenérték 5 százalékos mértéknek megfelelő összegű jótállási biztosítékot határoz meg a Kbt. 134. § -nak megfelelően.
	8. A megrendelő az 1.6. pont szerinti végteljesítés határidejére vonatkozóan 50 000 Ft/nap késedelmi kötbért határoz meg.
	9. A megrendelő a jótállási időszakban az utófelülvizsgálati jegyzőkönyvekben rögzített határidők vonatkozásában 10 000 Ft/nap késedelmi kötbért határoz meg.
	10. A Vállalkozó Építési Felelős Műszaki Vezetője valamennyi kooperációs és egyéb előre meghirdetett tárgyaláson köteles személyesen részt venni. Ennek elmaradása esetén a Megrendelőt 10 000 Ft/tárgyalás kötbér illeti meg. A Felelős Műszaki Vezető egyéb munkavégzésével kapcsolatos kötbért a 8.14. pont tartalmazza.
	11. Felek képviselői:

Megrendelő szerződéses képviselője: Szocska A. Ábel apostoli kormányzó

A Megrendelő kapcsolattartója: Sztupa András építésügyi irodavezető

Címe: 4400 Nyíregyháza, Bethlen Gábor u.5.

Tel.:+36 (42) 415 901

Fax: +36 (42) 415 911

Mobil: (70) 338-0068

e-mail:epitesugy@ny.gorogkatolikus.hu

A megrendelő műszaki ellenőrei (név, NÜJ szám, telefon):

Építési: ………………………………………………….

Épületgépész: ………………………………………………….

Elektromos: ………………………………………………….

Vállalkozó szerződéses képviselői:……………………………

A Vállalkozó kapcsolattartója: ……………………….

Címe:…………………………..

Tel.: ……………………………

Fax: ……………………………

Mobil: …………………………

e-mail: ………………………...

A Vállalkozó felelős műszaki vezetői (név, NÜJ szám, telefon):

Építési: ………………………………………………………..

* 1. Az építési naplóba bejegyzésre jogosultak az előző pontban megjelölteken kívül (továbbá az építési naplóban megjelölésre kerülő személyek):

A kivitelezési Megrendelő részéről:

Név: Sztupa András, Kondra Norbert

Telefon:42-508-542

Vállalkozó részéről, és képviseletében alvállalkozó felelős műszaki vezetője:

Név:

Telefon:

Névjegyzék száma:

* 1. A kivitelezés során egyidejűleg az ingatlanon több beruházás is folyamatban lesz, emiatt további cégek lesznek jelen a megadott helyszínen, így a rendelkezésre álló felvonulási területen közösen kell majd osztozni. Az ingatlanon a Püspöki Hivatal, szolgálati lakások, Szeminárium konyhája zavartalan folyamatos működését biztosítani kell, ez a vállalkozó felelőssége és feladata. A püspöki lakás iroda alatt meglévő mélygarázst építési anyagok tárolására nem lehet a kivitelezés során használni. A mélygarázsba való gépkocsiforgalmat, lejutást biztosítania kell a vállalkozónak. Ez alól csak a mélygarázst érintő kivitelezési munkák ideje alatt lehet a lejutást korlátozni, de ezen munkavégzéseket a hivatali munkaidőn kívül kell elvégezni.
	2. A munkaterületet a Vállalkozónak kell biztonságosan elhatárolnia, továbbá az egyéb területek munkavégzéseit, anyag deponálásait, leesés elleni védelmét készítenie. Ezzel kapcsolatos minden feladat, költség és felelősség a vállalkozót terheli.
	3. A sikeres átadás-átvétel megkezdésének előfeltétele a rendszerek dokumentált beszabályozásának és azok üzempróbájának elvégzése. Vállalkozónak a garanciális időszak alatt a szükséges utóbeállításokat, szabályozási korrekciókat díjmentesen el kell végeznie. Megrendelő egy kulcsrakész, jól működő, beüzemelt, és az első szükséges garanciális vizsgálatokat, jegyzőkönyvet is tartalmazó kivitelezést vár el a vállalkozótól.
	4. Vállalkozó feladata szükség szerint a megvalósítási szakaszban a tervmódosítás, új terv készítése, hatóságokkal, tervezőkkel történő egyeztetés, tervezői művezetés biztosítása, engedélyeztetés, hálózatfejlesztési díjak megfizetése, bármelyik közmű kiváltása, áthelyezése, továbbá bármilyen harmadik fél (hatóság, közműszolgáltató, stb.) felé történő kötelezettség , feladat ellátása.
	5. Vállalkozó feladata továbbá a gázterv elkészítése, engedélyeztetése, és annak költségeinek viselése, továbbá a megvalósításhoz az épület használhatóságához a kivitelezési munkákkal összefüggésben szükséges tervek elkészítése, engedélyeztetése a költségeivel együtt.
	6. Valamennyi tervmódosítás, egyeztetés csak megrendelői, műszaki ellenőri jóváhagyást követően véglegesíthet a vállalkozó.
	7. Vállalkozó feladatát képezi minden kivitelezés közben felmerülő bármilyen tervezési, hatósági, közműszolgáltatói egyeztetés és annak költségei is.
	8. Vállalkozó feladata továbbá a munkavégzések befejezése után a kivitelezéssel érintett felvonulási területek kivitelezés megkezdése előtti állapotnak megfelelő helyreállítása.
	9. Az épület engedélyes tervdokumentációnak megfelelő kulcsrakész elkészültét követően a Vállalkozó közreműködik a használatbavételi engedély megszerzésében.

# Általános rendelkezések

1. A Vállalkozó a tevékenységet a megrendelő érdekének megfelelően, a tárgyi tevékenység végzésére vonatkozó jogszabályok, hatósági és egyéb előírások, etikai normák betartásával köteles teljesíteni, úgy, hogy a Megrendelővel, illetve annak megbízottjával (műszaki ellenőrrel) folyamatosan együttműködik.
2. A Vállalkozó a jelen szerződés teljesítése során köteles betartani különösen, de nem kizárólagosan az épített környezet alakításáról és védelméről szóló 1997. évi LXXVIII. törvényben illetve az építőipari kivitelezési tevékenységről szóló 191/2009 (IX. 15.) Korm. rendeletben foglalt előírásokat és szabályokat. A Vállalkozó teljes felelősséggel tartozik a tevékenység megvalósítása során a munkavégzésre vonatkozó, érvényben lévő jogszabályi és hatósági (különösen, de nem kizárólagosan munkavédelmi, környezetvédelmi, biztonsági, vagyonvédelmi, tűzvédelmi) előírások betartásáért.
3. A Vállalkozó kijelenti, hogy a vállalt munkálatok megvalósításához szükséges teljes műszaki dokumentációt a szerződés aláírásával egyidejűleg átvette, az abban foglaltakat a jelen szerződés teljesítése során maradéktalanul betartja.
4. A Vállalkozó köteles a munkaterületet átvenni és a munkát megkezdeni. Ez az időpont tekintendő a Vállalkozó részére történő birtokbaadás időpontjának is. A Vállalkozó köteles az építési munkaterület munkavégzésre való alkalmasságát megvizsgálni, az esetleges hiányosságokkal kapcsolatos észrevételeit jegyzőkönyvben rögzíteni, és ebben a megrendelő figyelmét a hiányosságok megszüntetésére felhívni, a munkaterület átvételét követően.
5. A Vállalkozó kijelenti és szavatolja, hogy a jelen szerződés teljesítéséhez szükséges tapasztalattal, szakértelemmel, képesítéssel rendelkezik, továbbá rendelkezik a jelen szerződés tárgyát képező munkálatok végzéséhez szükséges engedélyekkel.
6. Vállalkozó kifejezetten nyilatkozik, hogy az Ajánlattétel során a terveket, engedélyeket, műszaki leírásokat, az ajánlati felhívást és költségvetést, valamint minden egyéb rendelkezésre álló dokumentumot áttekintett, azt helyszíni bejárás során egyeztette, a beruházás megvalósíthatósága szempontjából megfelelőnek találta és ajánlatát a fentiekben rögzítetteknek megfelelően tette.

2.7. A Szerződés műszaki követelményeit az ajánlati dokumentáció mellett kiadott műszaki narratívák (tervek, műszaki leírások, anyag és berendezés meghatározások, stb.) tartalmazzák. Itt csak általánosságban – de semmiképpen sem teljes körűen – megemlítve, a Szerződés tárgya a fentieken felül magában foglalja a következőket:

* jogerős építési engedélyben (amennyiben engedélyköteles a beruházás) meghatározott feltételek betartása az ott leírt tevékenységek teljes körű elvégzése;
* gyártatás és/vagy áruszállítás;
* gyártóművi tesztek, csomagolás, szállítmányozás, szállítmánybiztosítás, vámolás, fel- és lerakodás szállítójárműre, illetve szállítójárműről, raktározás az Építési Helyszínen,
* az építmények kitűzése, építészeti, építési, mélyépítési, gépészeti, villamossági és gyengeáramú építés-szerelési munkák, az építmények időszakos süllyedésvizsgálata, festés, felületkezelés,
* tereprendezés, az építési törmelékek elszállítása és elhelyezési díja;
* parkosítás;
* biztosítási káresemény esetén a romeltakarítás és a károsodott munkák, anyagok és berendezések cseréje, illetve pótlása,
* helyszíni építésvezetés és ellenőrzés, helyszíni mérések és tesztek, hatósági mérések és tesztek, üzembe helyezés,
* munkák átadása, hibás munkák kijavítása és/vagy kicserélése a Garanciális Időszak alatt,
* az alvállalkozókkal való kapcsolattartás, azok munkáinak felügyelete, irányítása, szervezése, átvétele, helyettük és nevükben a jótállási és szavatossági kötelezettségek vállalása stb;
* Megrendelővel szerződéses jogviszonyban álló harmadik személy vállalkozókkal kapcsolattartás és egyeztetés.

2.8. A vállalkozási díj magába foglalja a fentieken túlmenően különösen, de nem kizárólagosan:

* a vállalkozó által beépítésre kerülő valamennyi anyag ellenértékét (anyagárat) esetleges árváltozásokkal együtt;
* a munkabért és járulékait;
* a forint (HUF) esetleges árfolyamváltozásának többletköltségeit;
* illetékeket és egyéb hasonló költséget;
* a teljesítéshez szükséges ideiglenes melléklétesítmények, felvonulások megvalósítási és ezek elbontási, elszállítási költségeit;
* a kivitelezéshez szükséges mindennemű közüzemi díjat, valamint az azok méréséhez szükséges eszközök (almérők) telepítésének költségét;
* a meteorológiai hatásokkal szembeni védekezés költségeit;
* a vízszintes és függőleges anyagmozgatás költségeit;
* a vállalkozó által használt munkaterület folyamatos őrzésének őrzési költségét;
* a vállalkozó által végzett munkák megóvási költségeit, különös tekintettel a környező építmények (pl.: szomszédos épületek és közművek, stb.) megóvásával kapcsolatos költségeket;
* a fel- és levonulással kapcsolatos összes költséget;
* a kivitelezéssel összefüggő szervezési, organizációs tevékenység ellenértékét, és a vállalkozó kivitelezésében megvalósuló tevékenység és a rendelkezésre álló organizációs terület elvárható, ésszerű összehangolását a kapcsolódó vállalkozókkal, illetve tevékenységekkel.

2.9. A vállalkozási díj magába foglalja továbbá az alábbi díjakat és költségeket:

* a szállítási, deponálási és lerakóhelyi, közterület bérleti díjak és költségek;
* valamennyi gép, felszerelés és eszköz fenntartási, használati és javítási díjak és költségek;
* szabadalmi és licencia díjak és költségek;
* jótállási, szavatossági díjak és költségek;
* a kivitelezéshez szükséges – a Megrendelő által nem biztosított – hatósági, közműszolgáltatói engedélyek, hozzájárulások, továbbá egyéb kiviteli-, vám és export engedélyek megszerzésével járó engedélyekkel, hozzájárulásokkal (pl. forgalomterelési, útvonal, munkakezdési, stb.) kapcsolatos és az ezzel összefüggő banki díjak és költségek;
* a bruttó fedezet (úgy, mint: közvetett nem fuvarigényes szállítási költség, főépítés- vezetőségi általános költség, munkásellátási költség, anyagigazgatási költség, vállalatirányítási költség, általános kockázat, nyereség) biztosításával összefüggő díjak és költségek;
* az országos, ágazati és egyéb szabványokban, műszaki előírásokban, valamint a mintavételi tervben előírt mintavételi, vizsgálati és mérési, valamint minősítési díjak és költségek;
* a keletkező (veszélyes és nem veszélyes) hulladékokat megsemmisítő helyre elszállítási és megsemmisítési (ártalmatlanítással és hulladékkezeléssel kapcsolatban felmerülő) díjak és költségek;
* a teljesítés során az építési tevékenységet akadályozó közművek kiváltásának, szükséges védőcsövezésének, valamint közműszolgáltató szakfelügyeletének díjai és költségei;
* az egyéb, itt fel nem sorolt, de a megvalósításhoz és a szerződés teljesítéséhez szükséges járulékos költségek;
* az átadási tervdokumentáció, minősítési dokumentáció készítésének díja;
* hálózatfejlesztési hozzájárulás(ok) teljes összege.

2.10. Vállalkozó a munkaterületet megismerte, azt a feladat elvállalásához szükséges mértékben megvizsgálta. Az építést zavaró közlekedési, társadalmi, technikai és természeti körülményeket az elvárható gondossággal a beszerzési eljárás során és az eredményhirdetést követően ismételten tanulmányozta és a szerződést ezek ismeretében köti meg.

# Szerződéses dokumentumok

* 1. Az alábbiakban felsorolt dokumentumok a Szerződés elválaszthatatlan részét képezik. Amennyiben az egyes dokumentumok között ellentmondás adódna és a szerződés pontos tartalma – a szerződés alapján nyújtható, illetve követelhető szolgáltatások tartalma, illetve teljesítésének mikéntje – ügyében a felek között vita alakul ki, a szerződés pontos tartalmának megállapításához az alábbi dokumentumok szükségesek:
* Ajánlattételi felhívás és módosítása
* Ajánlattételi dokumentáció és módosítása
* Egyéb Projekt Dokumentációk: Kiviteli Tervdokumentációk, Kiviteli Tervdokumentációk, Műszaki leírások
* Vállalkozási szerződés
* Kérdésekre adott válaszok
* Nyertes ajánlattevő ajánlata
* Árazott költségvetés
* Biztosítékok dokumentumai
* Teljes körű építés-szerelési biztosítás, annak kötvénye, szerződéses feltételei, mellékletei és záradékai
* Jótállási jegy és jótállási feltételek
	1. Az egyes dokumentumok között a preferencia sorrend meghatározása a felsorolás sorrendjében történik, azaz mindig az a dokumentum a nagyobb kötőerejű, amely a fenti felsorolásban előbb szerepel.
	2. Amennyiben az egyes Szerződéses Dokumentációk között adódna ellentmondás, akkor mindig a Vállalkozóra nézve szigorúbb követelményt és/vagy előírást kell kötelező érvényűnek tekinteni. Ilyen esetben a fent meghatározott preferencia sorrend az adott műszaki követelmény tekintetében módosulhat.
	3. Azok a szerződésmódosítások, szerződés-kiegészítések, jegyzőkönyvek, megállapodások és bármely egyéb dokumentumok, amelyeket a Felek aláírtak, vagy amelyeket a Vállalkozó javasolt és a Megrendelő (Műszaki ellenőr jóváhagyásával) elfogadott az Építési Munkákkal, a Vállalkozási Díjakkal, és/vagy a Szerződéses Dokumentumokkal kapcsolatban, a Szerződéses Dokumentumok részévé válnak, és ezek a dokumentumok válnak irányadóvá azon dokumentumok előtt, melyek ugyanazt a kérdést szabályozzák.

# A vállalkozási díj

* 1. A vállalkozási díjat a szerződés 1. pontja rögzíti.
	2. A jelen szerződés nettó + ÁFA összegben kerül meghatározásra, az ÁFA mértékének változása automatikusan módosítja a szerződéses bruttó ellenértéket, külön szerződésmódosítás ezen esetben nem szükséges.
	3. A Vállalkozási Díj tartalmazza a Szerződés tárgyát képező valamennyi Építési Munkát és Vállalkozói Szolgáltatást (valamint az ezek teljesítése során felmerülő valamennyi költséget, kiadást, vámot, illetéket, adót és adó jellegű tételt stb., ide értve a Szerződés aláírásakor még meg nem lévő, de a Szerződés időtartama alatt bevezetett bármely új vámot, illetéket, adót és adójellegű tételt is), amelyek együtt a beszerzés tárgyának megépítéséhez szükségesek, függetlenül attól, hogy a Szerződés különböző fejezetei és/vagy pontjai kifejezetten utalnak-e vagy sem arra, hogy a különböző költségeket, kiadásokat és adókat a Vállalkozó viseli. A Vállalkozó nem tarthat igényt semmilyen további díjazásra olyan munkák elvégzése címén, amelyek ugyan nem szerepelnek a Szerződésben, de amelyek szükségesek a megvalósításához.
	4. A Vállalkozó csak és kizárólag azon költségek és kiadások megfizetése alól mentesül és a Vállalkozási Díj csak és kizárólag azokat a költségeket és kiadásokat nem tartalmazza, amelyek esetében Szerződés kifejezetten és egyértelműen Megrendelő költségviselését írja elő.
	5. A fenti Vállalkozási Díj a Szerződés teljes időtartamára fix és változatlan, és nem módosítható az inflációnak megfelelően. Az egyértelműség kedvéért a Felek rögzítik, hogy a Vállalkozó a Vállalkozási Díj meghatározásakor figyelembe vette a Szerződés időtartama alatt várható inflációt és inflációs hatásokat (a teljesítési határidő esetleges módosítása esetén is).
	6. Minden, a Szerződés tárgyát képező munkát egyeztetettnek, meghatározottnak és mindkét fél által tökéletesen ismertnek kell tekinteni.
	7. Bármely felmerülő többletmunkát (mindazon kivitelezési munkálatokat - függetlenül attól, hogy azok mely szakterületet érintik – amelyek a jelen szerződés tárgyát képező létesítmény rendeltetésszerű használatra alkalmas komplett szolgáltatásához szükségesek) a Vállalkozó köteles saját költségére elvégezni, különös tekintettel arra, hogy a Vállalkozási Díj meghatározásánál a Vállalkozó a Szerződés tárgyát képező Munkák és a Munkákhoz kapcsolódó, Megrendelő által szolgáltatott adatok ismeretében adott árajánlatot és a Vállalkozási Díj ezen árajánlat alapján lett meghatározva.
	8. Vállalkozó tudomásul veszi, hogy a kiviteli tervdokumentációk és egyéb jelen szerződés teljesítéséhez szükséges tervek változhatnak. Erre tekintettel Vállalkozó vállalja, hogy a jelen Vállalkozói Szerződésben meghatározott árat és kivitelezési határidőt, határidőket a módosított tervek, engedélyek és egyéb dokumentációk nem növelhetik és változtathatják meg, pótmunka-igényre jogalapot nem képeznek.
	9. A hatósági eljárások során a hatóságok részéről felmerülő jogos észrevételek, előírások miatt a szerződéses összeg nem módosítható.
	10. E szerződés alapján történő kifizetések során a Megrendelő az adózás rendjéről szóló 2003. évi XCII. törvény (a továbbiakban: Art.) 36/A. § rendelkezéseit alkalmazza, kivéve, ha sajátos jogállása miatt azt alkalmaznia esetlegesen nem szükséges. E felelősségi szabály alapján a havonta nettó módon számított 200.000,- forintot meghaladó kifizetést a Megrendelő csak abban az esetben teljesít, ha a Vállalkozó az Art. 36/A. § (1) bek. a), vagy b) pontjában meghatározott módon igazolja, hogy nincs lejárt köztartozása. Ez a tényleges kifizetés időpontjától számított 30 napnál nem régebbi nemlegesnek minősülő együttes adóigazolással, vagy a köztartozásmentes adózói adatbázisban való szerepléssel történhet. A Megrendelő a köztartozást mutató együttes adóigazolás esetén a köztartozás erejéig visszatartja a kifizetést. A visszatartási kötelezettség az általános forgalmi adóra nem terjed ki.
	11. Megrendelő tájékoztatja a Vállalkozót, hogy a jelen szerződés teljesítéséhez a Vállalkozó által megkötött minden további szerződés esetén a kifizetést teljesítő a szerződésben köteles tájékoztatni az alvállalkozó(ka)t arról, hogy a szerződés és ennek tejesítése esetén a kifizetés az Art. 36/A. § hatálya alá esik. Ha jogszabály másként nem rendelkezik, a kifizetés előtt minden esetben fennáll az adóigazolás bemutatásának, vagy a köztartozásmentes adózói adatbázisban való szereplés kötelezettsége a vállalkozói lánc bármely szintjén. Amennyiben az együttes adóigazolás köztartozást mutat és a kifizetés kötelezettje ennek ellenére elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A Megrendelő a fenti tájékoztatás kiegészítéseként jelen szerződéshez mellékeli az Art. 36/A. és 36/B. §-ok jelen szerződés aláírásának napján hatályos szövegét;

# Fizetési feltételek

* 1. A Megrendelő által a Vállalkozónak fizetendő Vállalkozási Díj kifizetése a Kbt. 135 § (1)–(2) és (5) –(6) bekezdései alapján, illetve a Ptk. 6:130.§ (1)-(2) bekezdése alapján – a vállalkozó részéről a mindenkor hatályos jogszabályoknak megfelelően kiállított és benyújtott és a műszaki ellenőr által szakmailag leigazolt részszámlák és végszámla ellenében – a szerződésszerű teljesítést követően a számla kiállításának keltétől számított 30 napon belül átutalja a Vállalkozó bankszámlájára. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
	2. A számlabenyújtás előfeltétele, hogy a vállalkozó a jelen szerződés tárgyát képező feladatát a jogszabályokban és a jelen szerződésben leírt módon teljesítse és ezen teljesítést a megrendelő erre felhatalmazott képviselője (építésügyi irodavezető) és a műszaki ellenőr igazolják. A számlát és a teljesítésigazolást a projektre vonatkozó előírások figyelembevételével kell kiállítani illetve elkészíteni.
	3. A megrendelő kijelenti, hogy a vállalkozói díj pénzügyi fedezete Magyarország Kormánya 1813/2016. (XII. 20.) Kormányhatározatában meghatározott Magyarország 2016. évi központi költségvetéséről szóló 2015. évi C. törvény XX. Emberi Erőforrások Minisztériuma fejezet 20/55/9 Egyházi közösségi célú programok és beruházások támogatása fejezeti kezelésű előirányzat terhére támogatásból rendelkezésére áll.
	4. A megrendelő a Kbt. 135 § (7) bekezdése szerinti, a szerződésben foglalt áfa nélkül számított teljes ellenszolgáltatásra vetített 1.3. pontban rögzített százalékos mértékű előleget biztosít a vállalkozó számára annak igénylése esetén.

Az előleg kifizetése a 322/2015. (X. 30.) Korm. rendelet 30. § (1) bek-ben foglaltaknak megfelelően, a munkaterület átadását követő, illetve annak szabályszerű és hiánytalan igénylését követő 15 napon belül átutalással történik. Az előlegről annak igénylése esetén számlát kell adnia vállalkozónak.

Az előleg kifizetése a 322/2015. (X. 30.) Korm. rendelet 30. § (1) bek-ben foglaltaknak megfelelően, a munkaterület átadását követő, illetve annak szabályszerű és hiánytalan igénylését követő 15 napon belül átutalással történik. Az előlegről annak igénylése esetén számlát kell adnia vállalkozónak.

Az előleg elszámolás módja, hogy az 1.4. pontban rögzített végszámla összegéből kerül levonásra.

* 1. A számlákat – ha az ajánlattételi felhívás, vagy jogszabály másként nem szabályoz – 3 példányban kell benyújtani.
	2. A támogatás szempontjából elszámolható költség erejéig a Vállalkozói díj 100 %-a Kormánytámogatásból (20/55/9 Egyházi közösségi célú programok és beruházások támogatása fejezeti kezelésű előirányzat) kerül finanszírozásra. A jóváhagyott és elszámolható költségen felüli rész finanszírozása teljes egészében a Megrendelőt terheli.
	3. A teljesítési szakasz/ütem Kimutatások és Számlák elkészítésének és jóváhagyásának rendje:
* A szakaszteljesítéskor Vállalkozó elkészíti és jóváhagyásra Megrendelő Műszaki ellenőrének benyújtja a Teljesítési Kimutatásokat, amelyeket a Felelős Műszaki Vezető ír alá.
* Vállalkozó a Teljesítési Szakasz Kimutatásokon csak a már beépített anyagokat, berendezéseket és Munkákat tüntetheti fel.
* Tíz (10) napon belül a Megrendelő Műszaki ellenőre ellenőrzi a benyújtott teljesítési szakasz kimutatásokat, szükség esetén megteszi észrevételeit, majd jóváhagyja a szükség esetén korrigált Kimutatást.
* A Felelős Műszaki Vezető és a Műszaki ellenőr által már elfogadott és aláírt Kimutatást a Megrendelő képviselője öt (5) napon belül ellenjegyzi, vagy arra észrevételt tesz és javításra visszaadja.
* A fenti határidőkbe nem tartozik bele azon időszak, mikor a Vállalkozó a Kimutatáson javítást, módosítást eszközöl.
* Miután a Megrendelő képviselője, jóváhagyta a Teljesítési Szakasz Kimutatásokat, a Vállalkozó elkészíti és Megrendelő Műszaki ellenőrnek aláírásra átadja a teljesítésigazolást és annak mellékleteit. A teljesítési igazolást a Megrendelő részéről a műszaki ellenőrön kívül aláírja a Megrendelő képviselője is.
* A minden fél által aláírt teljesítésigazolás alapján a Vállalkozó jóváhagyásra és kifizetésre benyújtja az adott Számlát. A saját teljesítésre vonatkozó számla mellékletét kell képezze egy, a kifizetés időpontjában érvényes, együttes adóigazolás, vagy a vállalkozónak biztosítania kell, hogy szerepeljen az NAV köztartozásmentes adózók listájában. További mellékletként csatolni kell a Műszaki ellenőr által aláírt teljesítésigazolást és annak mellékleteit. Továbbá minden számlához csatolni szükséges az építési napló másolatát.
* A Vállalkozó a számla kibocsátásáról leghamarabb a Megrendelő által aláírt teljesítésigazoláson feltüntetett teljesítés dátumáig, de legfeljebb az attól számított ésszerű időn belül (maximum 15 nap) köteles gondoskodni. Amennyiben a Vállalkozó által kibocsátott számla adattartalmát módosítani kell, úgy a Vállalkozónak az általános forgalmi adóról szóló törvény rendelkezései szerint kiállított számlával egy tekintet alá eső okirattal kell gondoskodnia a módosításról. A számlával egy tekintet alá eső okirat kibocsátásáról a módosításra jogalapot teremtő tény, egyéb körülmény bekövetkeztétől számított 15 napon belül kell Vállalkozónak gondoskodnia.
* Pályázati finanszírozású munka esetén a Megrendelő egyéb teljesítési igazolási formanyomtatványokat is kérhet, melynek elkészítésében és aláírásában a felek kötelesek együttműködni.
* Megrendelő, amennyiben a Vállalkozó a teljesítéshez nem vesz igénybe alvállalkozót a Ptk. 6:130. § (1)-(2) bekezdése szerint fizeti ki az ellenszolgáltatást. Megrendelő, amennyiben a Vállalkozó a teljesítéshez alvállalkozót vesz igénybe, akkor a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:

*a)*az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

*b)*az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

*c)*az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

*d)*a *c)*pont szerint a számlában feltüntetett alvállalkozói teljesítés ellenértékét az ajánlatkérőként szerződő fél tizenöt napon belül átutalja az ajánlattevőknek;

*e)*az ajánlattevőként szerződő fél haladéktalanul kiegyenlíti az alvállalkozók számláit vagy az adózás rendjéről szóló 2003. évi XCII. törvény (a továbbiakban: Art.) 36/A. § (3) bekezdése szerint azt vagy annak egy részét visszatartja, illetve az alvállalkozóval kötött szerződésben foglaltak szerint az alvállalkozói díj egy részét visszatartja;

*f)*az ajánlattevőként szerződő felek átadják az *e)*pont szerinti átutalások igazolásainak másolatait, vagy az alvállalkozó köztartozást mutató együttes adóigazolásának másolatát az ajánlatkérőként szerződő félnek (annak érdekében, hogy az ajánlatkérőként szerződő fél megállapíthassa, hogy az ajánlattevőként szerződő fél jogszerűen nem fizette ki a teljes összeget az alvállalkozónak);

*g)*az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél tizenöt napon belül átutalja az ajánlattevőként szerződő feleknek, ha ők az alvállalkozókkal szembeni fizetési kötelezettségüket az Art. 36/A. §-ára is tekintettel teljesítették;

*h)*ha az ajánlattevőként szerződő felek valamelyike az *e)*vagy az *f)*pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi és az akkor illeti meg az ajánlattevőt, ha az ajánlatkérő részére igazolja, hogy az *e)*vagy az *f)*pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a *b)*pont szerint bejelentett összegre vagy annak egy részére;

* A számlák kiállítására és kifizetésére a hatályos jogszabályok érvényesek, különösen az alábbiak:
	+ - Adózás rendjéről szóló törvény (2003. évi XCII. törvény) 36/A. §.
		- Az általános forgalmi adóról szóló 2007. évi CXXVII. törvény.

# A szerződés időtartama

* 1. A Szerződés időtartama (a szerződés vállalkozói teljesítése) a Szerződés aláírásától a sikeres (hiba- és hiánymentes) műszaki átadás-átvételéig tart.
	2. A szerződés vállalkozói teljesítését követően kezdődik meg a szerződés szerinti jótállási Időszak.
	3. A fenti határidők függvénye, hogy a Megrendelő a 7.1. pont szerint a Vállalkozónak átadta az Építési Helyszínt.
	4. A Megrendelőnek felróható késedelem esetén, ami a Megrendelő által a munkaterület késedelmes átadását jelentheti, a Szerződés tervezett időtartama a késedelem időtartamával meghosszabbodik.

# A szerződés teljesítése

* 1. A munkaterület átadásának határideje a szerződéskötést követő 8 nap (*ha a határidő utolsó napja munkaszüneti nap, akkor legkésőbb azt követő munkanap)*. Megrendelő a hatósági bejelentéseket a szerződéskötést követő első munkanapig teljesíti.
	2. Megrendelő a munkaterület átadásával egyidejűleg a víz és elektromos energia lehetséges csatlakozási pontok helyét bemutathatja.
	3. Szerződő felek a Vállalkozó teljesítési határidejét a fentiekben megjelölt határidők betartásában jelölik meg. A Megrendelő kötbérigénye a fenti határidők alapulvételével az esetben áll fent, ha a Vállalkozó nem szerződésszerűen teljesít. Amennyiben a Vállalkozó késedelméből eredően Megrendelőnek harmadik féllel szemben, így elsősorban támogatást nyújtó szervezettel szemben kártérítési és/vagy kötbérfizetési és/vagy támogatás visszafizetési kötelezettsége merül fel, úgy a Vállalkozó köteles a Megrendelő által fizetendő kártérítést és/vagy kötbért és/vagy egyéb fizetési kötelezettségének megfelelő összeget a Megrendelőnek azonnal, de legkésőbb annak felmerülését követő harminc (30) napon belül a Megrendelőnek megtéríteni. Megrendelő ezen összegeket jogosult a vállalkozói díjba beszámítás útján érvényesíteni, vagy bármely biztosítékból érvényesíteni.
	4. A Vállalkozó az elvállalt munkákat a hatályos jogszabályok, hatósági előírások, kötelező szabványok, műszaki normatívák betartásával I. osztályú minőségben, hiba és hiánymentesen köteles teljesíteni, amelyek együttesen feltételei a szerződésszerű teljesítésnek. Vállalkozó kötelessége az ÉME-ek, Műszaki Irányelvek, Technológiai Utasítások, Műszaki Feltételek, Alkalmazási Útmutatók előírásainak betartása. Szerződő felek kifejezetten rögzítik, hogy kizárólag az I. osztályú kivitelezés, továbbá hiba és hiánymentes teljesítés együttesen feltételei minősülnek a szerződésszerű teljesítésnek. A jelen szerződésben meghatározott vállalkozási díj I. osztályú anyagokra és I. osztályú minőségben elvégzett munkára vonatkozik. Azon munkanemekre, amelyekre I. osztályú minőségre vonatkozó előírás nincsen, vagy az nem egyértelmű, ott a Vállalkozó köteles a minőségi követelményeket előzetesen a Megrendelővel egyeztetni. A Megrendelő saját döntése szerint, ha a minőségében kifogásolt munkarész javítása aránytalan a hiba mértékéhez képest, élhet árcsökkentés eszközével is, de saját döntése szerint ragaszkodhat a teljes értékű javításhoz is.
	5. A Felek rögzítik, hogy a Vállalkozó akkor teljesít, amikor az építési és szerelési Munkákat kompletten befejezi és azokat átadja a Megrendelőnek. A leszállított anyagok, áruk, berendezések és egyéb eszközök, amíg azok nem kerülnek beépítésre (továbbá beszabályozásra és próbaüzemre) és Megrendelő által átvételre, semmilyen formában sem tekinthetők teljesítésnek. Így a szerződés szerinti kötbérterhes végteljesítés feltétele a **műszaki átadás-átvétel** **sikeres befejezése**. (A végteljesítés vonatkozásában Megrendelő különösen felhívja a Vállalkozó figyelmét, hogy nem elegendő sem a készre jelentés, sem a műszaki átadás-átvétel megkezdése!)
	6. Felek az egyes szakaszok teljesítési időpontjának a műszaki ellenőr által, a meghatározott teljesítési kötelezettségek igazolását tekintik.
	7. Felek a szerződés szerinti teljes körű teljesítés időpontjának a lezárt műszaki átadás-átvételt tekintik, melynek része a Megrendelő képviselője által elfogadott átadási dokumentáció.
	8. A Vállalkozó köteles a tervdokumentáció egy példányát késedelem nélkül és folyamatosan javítani a munkák kivitelezése során foganatosított módosítások szerint.
	9. A Megvalósulási tervrajzokat világos és jól áttekinthető, a Megrendelővel előzetesen egyeztetett, nyomtatott és digitális formában kell szolgáltatnia a Vállalkozónak a készre jelentés időpontjában 2 nyomtatott példányban a változások piros színű feltüntetésével, majd a műszaki átadás-átvételi eljárás lezárásig kijavítva, továbbá .dwg kiterjesztésű, továbbszerkeszthető és .pdf digitális formában is átadni. A megvalósulási terveket tervlaponként az aláírásával hitelesíti a Vállalkozó képviselője és szakági rendnek megfelelő Felelős Műszaki Vezető is.
	10. A Vállalkozó a megvalósulási dokumentáció részeként köteles átadni az üzemeltetési és karbantartási kézikönyveket 2 példányban. Ezek olyan mélységben készüljenek a Mérnök közreműködésével, hogy részletességük folytán a Megrendelő, illetve az érintett üzemeltető képes legyen üzemeltetni, karbantartani, beszabályozni és kijavítani annak bármely részét. A kézikönyveket a Vállalkozó köteles előzetesen egyeztetni a Megrendelővel, hatósági előírás esetén az illetékes szakhatóságokkal is. A munkákat nem lehet átadás-átvétel céljára előkészítettnek tekinteni mindaddig, amíg ezeket a kézikönyveket és terveket a Megrendelőnek át nem adták. Vállalkozó feladata az átadási dokumentáció részeként elkészíteni a jogszabályban meghatározottak szerint az építmény feltüntetési vázrajzot.
	11. Az átadás-átvételi eljárás során a Vállalkozó köteles a Megrendelő részére átadni a beépített anyagok, szerkezetek, műszaki berendezések teljesítmény-nyilatkozatait (garancialeveleket, minőségi tanúsítványokat, stb.), valamint mindennemű olyan dokumentumot, jegyzőkönyvet amely a kivitelezés során keletkezett. A munkák műszaki átvétele csak a megvalósítási tervdokumentáció teljes körű átadása után fejeződhet be. A Vállalkozó által átadott dokumentumok ellenőrzését a Megrendelő köteles tíz (10) napon belül elvégezni és esetleges észrevételeit megtenni.
	12. A határidők teljesítését, valamint az elvégzett munkák átvételét Vállalkozónak kell kezdeményeznie az átadás napjának megjelölésével, a Megrendelőnek írt előértesítéssel küldött készre-jelentéssel.
	13. A Vállalkozó jogosult a rögzített határidők előtt is teljesíteni.
	14. A kivitelezés befejezésekor a felek átadás-átvételi eljárást folytatnak le.
	15. Az épület átadás-átvételének időpontjáról a Vállalkozó legalább 7 munkanappal korábban köteles a Megrendelőt értesíteni (*készrejelentés*). Ugyanez a szabály irányadó a részteljesítésekre is.
	16. A műszaki átadás-átvétel eljárást megelőzően az üzemi próbákat el kell végezni. Az üzemi próbák előtt meg kell győződni arról, hogy minden kialakított rendszer üzemi próbára alkalmas-e. Az erre vonatkozó nyilatkozatokat és jegyzőkönyveket a Megrendelő megbízottjának be kell mutatni. Az üzemi próba csak a Megrendelő megbízottjának írásos hozzájárulásával kezdődhet. A sikeres üzemi próba az átadás-átvételi eljárás megkezdésének feltétele.
	17. Az átadás-átvétel eredményéről a felek jegyzőkönyvet vesznek fel. Ebben rögzítik a teljesítés megrendelő általi megvizsgálása alapján felfedezett mennyiségi hiányokat és minőségi hibákat, ezek összértékét, valamint a Megrendelő által érvényesíteni kívánt szavatossági igényeket (pl. hiánypótlási, illetve kijavítási határidők, igényelt díjleszállitás összege). A jegyzőkönyvben feltüntetett hibák tekintetében a szavatossági jogok érvényesítésére az elévülési idő az átadás-átvétel befejezésének napján kezdődik.
	18. A végszámla a Megrendelő által aláírt átadás-átvételi jegyzőkönyv alapján kiállított, a szerződés teljesítését igazoló jegyzőkönyv eredeti aláírású példányának csatolásával nyújtható be.
	19. Az átvétel jogszerű megtagadása esetén a Megrendelő póthatáridőt tűz ki. A póthatáridő kitűzése nem jelenti azt, hogy megrendelő a szerződéstől ne állhatna el, illetve nem mentesíti vállalkozót a szerződésszegés jogkövetkezményei alól.
	20. A Felek a műszaki átadás-átvételtől számított egy éven belül utó-felülvizsgálati eljárást folytatnak le. Az utó-felülvizsgálati eljárást a Megrendelő készíti elő, kitűzi annak időpontját és meghívja arra a Vállalkozót, valamint az építési munkával érintett egyéb szervezeteket. A meghívót az eljárás megkezdésének napját megelőzően 10 nappal kell megküldeni, mellékelve ahhoz a Megrendelő által összeállított hibajegyzéket is. A Megrendelő az eljárásról a meghívottak jelenlétében jegyzőkönyvet vesz fel. A jegyzőkönyvben fel kell tüntetni résztvevőknek a hibákkal, hiányokkal kapcsolatos nyilatkozatát és a Vállalkozó által elismert hibák kijavítására, illetve hiányok pótlására vállalt határidőt. Az utó-felülvizsgálat során észlelt és jegyzőkönyvezett hiányok pótlására, hibák kijavítására a Vállalkozó legkésőbb 30 napon belül köteles, kivéve ha az műszakilag nem lehetséges, de ez esetben a pótlást, javítást 15 napon belül meg kell kezdenie. Amennyiben a hiányok, hibák kezelésének módja a felek között nem egyértelmű, a Megrendelő részletes javítási technológiai leírás és/vagy terv jóváhagyásra való benyújtására kötelezheti a Vállalkozót, erre vonatkozó határidő (általánosan 8 nap) kitűzésével, ami a javítási határidőt nem hosszabbítja meg.
	21. A Megrendelő érvényesen és szabályosan kezdeményezhet jótállási körbe tartozó javítást előzetesen meghirdetett közös bejárás nélkül a hiba részletes leírását tartalmazó levél útján is. Ekkor a javítási határidő az értesítéstől számítandó.

# A szerződés mellékkötelezettségei

* 1. A munkaterület szabályos elzárását a Vállalkozó köteles folyamatosan biztosítani. Ennek részeként köteles a munkavégzés helyszínét zárható kerítéssel körülhatárolni. A munkaterületen az egyes munkaszakaszokat a Vállalkozó csak oly módon végezheti, hogy a teljesítéssel érintett ingatlanon és környezetében a gyalogos, illetve gépjármű forgalmat csak a szükséges mértékben és hatósági engedélyek birtokában korlátozza/akadályozza.
	2. Vállalkozó a kivitelezés alatt köteles saját dolgozóival és alvállalkozóinak dolgozóival betartatni az általános érvényű hatósági-, szakmai-, és szabvány előírásokat, az ágazati szabványokat, szakhatósági előírásokat, minden általa végzett munkára vonatkozó technológiai-, műszaki-, balesetelhárítási- és minőségvédelmi előírást. Megrendelő és Vállalkozó szerződéses viszonyában előbbiek elmulasztásából vagy be nem tartásából, illetve Vállalkozó bárminemű szakszerűtlen tevékenységéből eredő károkozás – a vis major esetektől eltekintve – Vállalkozó tevékenységének következménye, így az ebből származó kártérítési és kár helyreállítási kötelezettségek Vállalkozót terhelik. A Vállalkozó alvállalkozóért és valamennyi teljesítési segédjéért úgy felel a Megrendelő felé, mintha a munkát maga végezte volna.

Az alvállalkozónak a tárgyi tevékenység végzéséhez, a jelen vállalkozási szerződés teljesítéséhez szükséges képesítéssel, engedélyekkel, szakmai tapasztalattal rendelkeznie kell. Az alvállalkozók foglalkoztatásával kapcsolatban a vonatkozó jogszabályi előírásokat be kell tartani. Az alvállalkozók munkavégzésének összehangolása, koordinálása a vállalkozó feladata és felelőssége. A vállalkozó köteles a megrendelőnek az alvállalkozó bevonását bejelenteni, és a szükséges nyilatkozatokat megtenni. A vállalkozó harmadik személy bevonása (alvállalkozó) esetén is teljeskörűen felel a jelen szerződés, a vonatkozó jogszabályi és pályázati feltételek betartásáért, illetve ezek betartatásáért.

* 1. Vállalkozó a kivitelezési tevékenység végzéséről elektronikus építési naplót (továbbiakban: napló) köteles vezetni a vonatkozó jogszabályoknak megfelelően, amely kapcsán Megrendelő készenlétbe helyezi az e-építési naplót a szerepkör kiosztásával, és az e-főnapló megnyitásával. Szerződő felek a naplóbejegyzésre meghatalmazott személyeket kötelesek a naplóban feltüntetni a napló megnyitásakor. A naplóban megállapítások, megjegyzések, kifogások, stb. bejegyzésére kizárólag a naplóban megnevezett személyek jogosultak.

Vállalkozó kötelezettsége a mindenkori hatályos jogszabályok alapján elektronikus építési napló folyamatos vezetése, melyben minden olyan feltétel és állapot rögzítésre kerül, mely a létesítmény megvalósításával kapcsolatos. Az elektronikus építési napló elérhetőségét a Vállalkozó köteles saját eszközein a helyszínen biztosítani. Az építési naplók az átadási dokumentáció részét képezik.

* 1. Szerződő Felek képviselői a munkavégzéssel kapcsolatos minden lényeges adatot, körülményt, utasítást az építési naplóban kötelesek egymással közölni.
	2. Vállalkozó köteles a szabványok által előírt ellenőrzéseket folyamatosan elvégezni, a megállapított hibákat és hiányosságokat haladéktalanul megszüntetni, az intézkedéseket az építési naplóban rögzíteni. A végzett munka, vagy a beépítésre került anyag, szerkezet minőségi megfelelőségének vitája esetén Megrendelő minőségi vizsgálatot végeztet. Ha a vizsgálat eredménye Vállalkozó számára elmarasztaló, annak költségét Vállalkozó köteles viselni és Megrendelő által elrendelt bontást, építést vagy cserét Vállalkozó haladéktalanul, költségmentesen köteles elvégezni.
	3. Az eltakarásra kerülő munkarészről – ha jogszabály vagy a szakmai szokások, illetve az eltakarandó munkarész jellege mást nem kíván – az eltakarást megelőző 3 nappal Vállalkozó értesíti a Megrendelő Műszaki ellenőrét, megjelölve az eltakarás időpontját. Megrendelő engedélye nélkül az eltakarásra kerülő munkarészt Vállalkozó nem takarhatja el.
	4. Vállalkozó a kivitelezés időtartama alatt a kivitelezési munkavégzés területén csak érvényes munkavállalói engedéllyel, munkaszerződéssel rendelkező, cégjelzéses munkaruhában dolgozó munkavállalókat foglalkoztathat.
	5. Vállalkozó köteles minden biztonságtechnikai rendellenességet Megrendelőnek is jelenteni, a munkájával összefüggésben bekövetkező balesetet kivizsgálni, bejelenteni és a szükséges intézkedéseket megtenni.
	6. Alapvetően Vállalkozó és annak alvállalkozói részéről történő cselekményeket úgy kell lefolytatni, hogy Megrendelő ne legyen kitéve harmadik fél részéről esetlegesen felmerülő igényeknek. Káresemény bekövetkezésekor, vagy bűncselekményre utaló esemény észlelésekor Megrendelő tájékoztatása mellett Vállalkozónak haladéktalanul eleget kell tenni a bejelentési, feljelentési kötelezettségeinek. Vállalkozó köteles mentesíteni Megrendelőt mindazon igények kapcsán az ilyen igényekkel összefüggő felelősség és fizetési kötelezettség alól, amely jelen szerződés vállalkozói teljesítésével, elsősorban az építési munkákkal összefüggésben keletkezik.
	7. Vállalkozó a teljes vállalkozási értékre és a tárgyi beruházásra köteles érvényes felelősségbiztosítással rendelkezni. Vállalkozó jelen szerződés aláírásától számított 15 napon belül köteles Megrendelő részére bemutatni a kötvényt. Ennek elmaradását Felek – külön felszólítás nélkül – súlyos szerződésszegésnek tekintik, és Megrendelő jogosult a jelen szerződéstől elállni, egyben a teljesítési biztosítékot beváltani (*érvényesíteni*).
	8. Az épületbe csak olyan anyagok, stb. építhetők be, amelyek megfelelnek a műszaki leírásoknak, terveknek, illetőleg amelyeket a Megrendelő jóváhagyott és egyébként az MSZ szabvány, egyéb előírásokban rögzített követelményeknek megfelelnek, Vállalkozó a jelen szerződés teljesítése során kizárólag új anyagokat használhat fel.
	9. A Vállalkozó teljesítésében alvállalkozóként csak olyan személy vehető igénybe, aki a beszerzési eljárásban bemutatásra és minősítésre került *(ha azt az ajánlati felhívás, vagy jogszabály előírja)*.
	10. Vállalkozó a beruházással kapcsolatban rádió, TV vagy sajtó útján közzétett közleménytételre csak Megrendelővel való egyeztetést követően jogosult. Kizárólag a Megrendelő jogosult a munkaterületen és az elhatároló kerítéseken reklámot elhelyezni, azonban külön jóváhagyás után a Vállalkozó és alvállalkozói Megrendelővel előzetesen egyeztetett módon és méretben elhelyezheti emblémáját, tájékoztató tábláját.
	11. **Vállalkozó köteles szakáganként 1 fő felelős műszaki vezető jelenlétét a kivitelezés során az építési munkához igazodóan folyamatosan biztosítani.**

A felelős műszaki vezető feladata szakáganként továbbá

* a munkaterületen a kivitelezési munkákat hetente személyesen ellenőrizni,
* az elektronikus naplóban heti rendszerességgel a munkák előrehaladásáról saját bejegyzést tenni,
* a megrendelő és a műszaki ellenőr elektronikus naplóba tett kérdéseire legfeljebb 5 napon belül érdemben válaszolni,
* elektronikus naplóba előírt dokumentumok feltöltése legkésőbb azokhoz kapcsolódó kivitelezési esemény (pl. beépítés) után 5 napon belül,
* felülvizsgálati bejárásokon személyesen részt venni,
* jótállási javításokat szakmailag felügyelni, irányítani és dokumentálni.

Jelen pontban fentebb felsorolt feladatok elmaradása esetén a Vállalkozó 10 000 Ft/elmaradási eset késedelmi kötbért köteles a Megrendelőnek fizetni.

A felelős műszaki vezető a kooperációs egyeztetéseken személyesen vesz részt, tekintettel az 1.12. pontban foglaltakra is.

* 1. Felek megállapodása alapján heti minimum egy alkalommal kooperáció tartása kötelező, melyen részt venni köteles:
* Vállalkozó
* érintett alvállalkozó(k) (megrendelő igénye esetén további alvállalkozók)
* műszaki ellenőr(ök)
* további részeket önálló szerződéssel teljesítő vállalkozók és az általuk meghívni javasolt személyek (*ha vannak ilyenek*)
* jövőbeni vállalkozók (együttműködés keretében);

részt venni jogosult:

* Megrendelő
* projektmenedzsment (*adott esetben*)
* Közreműködő szervezet (saját döntése alapján jogosult jelen lenni).
	1. Vállalkozó köteles maradéktalanul betartani az építőipari kivitelezési tevékenységről szóló 191/2009. (IX. 15.) Korm. rendelet valamennyi előírását.
	2. Vállalkozó a teljesítés teljes időtartama alatt köteles együttműködni más, a munkaterületen dolgozó egyéb vállalkozókkal/kivitelezőkkel (pl.: ha és amennyiben a kiviteli tervek szerinti közmű kiállások nem megfelelőek és azok átalakítást/áthelyezést igényelnek, úgy ezen átalakításokat Vállalkozó jelen szerződés keretében, külön ellenérték felszámítása nélkül elvégezni köteles). Ennek keretében a Vállalkozó a kiállások pontos helye meghatározása érdekében egyeztetni köteles más Megrendelő által megjelölt harmadik személyekkel. A végleges kiállások helyét, a műszaki ellenőr hagyja jóvá.

# Tervezői művezetés

* 1. Tervezői művezetést a teljesítés során igénybe lehet venni, melynek ellenértéke a Vállalkozót terheli. Megrendelő jogosult a tervezői művezetést belátása szerint – indokolt esetben – bármikor kezdeményezni.

# Felek együttműködése

* 1. A szerződő felek a szerződés teljesítése érdekében kölcsönösen együttműködve kötelesek eljárni. Ennek során a feleket kölcsönös tájékoztatási, értesítési és figyelem-felhívási kötelezettség terheli minden olyan körülmény tekintetében, amely a szerződésszerű teljesítést befolyásolhatja, így pl. a Vállalkozó értesítési kötelezettsége kiterjed különösen a teljesítés minőségét, határidejét érintő körülményekre, az anyagbeszerzés akadályaira, pótmunkák elvégzésének szükségességére; a Megrendelő értesítési kötelezettsége pedig elsősorban a fizetési képességével kapcsolatos körülmények, valamint a jelen szerződés műszaki tartalmát meghaladó munkák elvégzésére irányuló igényei tekintetében áll fenn. Az együttműködés keretében mindegyik fél köteles képviselője útján részt venni a másik fél által kezdeményezett kooperációs megbeszéléseken. Mindegyik fél köteles minden tőle elvárható intézkedést megtenni a károk megelőzése, valamint az esetleg már bekövetkezett károk enyhítése érdekében.
	2. Vállalkozó alvállalkozói felé köteles jelen szerződésben meghatározott teljesítési feltételeket betartatni. Megrendelő az alvállalkozói szerződéseket bármikor jogosult ellenőrizni. Vállalkozó, illetve az alvállalkozó köteles az általa igénybe vett alvállalkozóval kötött szerződéstől elállni, ha olyan körülmény következik be, ami miatt az alvállalkozó a Kbt. 56. § hatálya alá tartozónak minősül.
	3. A Vállalkozó köteles az igénybe vett alvállalkozókról a Megrendelőt előzetesen tájékoztatni.
	4. Megrendelő és Vállalkozó megállapodnak abban, hogy valamennyi, a jelen szerződéssel kapcsolatos dokumentum a Megrendelő tulajdonát képezi. Megrendelő jogosult költségmentesen másolatokat kapni – *beleértve a reprodukálható másolatokat – Vállalkozó terveiről, rajzairól, specifikációiról és más, a jelen szerződéssel kapcsolatos dokumentumairól* azon célból, hogy azokat (a) az építési munkák befejezésével, amennyiben Vállalkozó teljesítését megszüntetik, (b) az építési munkákkal Összefüggő bármely változással, módosítással vagy bővítéssel és (c) az építési karbantartási munkákkal összefüggő tevékenységgel kapcsolatban használják.
	5. Felek megállapodnak abban, hogy a szerződés keretében átvett dokumentációkat csak a jelen szerződés alapján, a vállalt feladat teljesítése érdekében használják fel.
	6. A Megrendelő (és megbízottja) bármikor ellenőrizheti a munkavégzés bármely fázisát függetlenül attól, hogy azt maga a Vállalkozó vagy más vállalkozók végzik. A Vállalkozó felelős műszaki vezetője útján köteles gondoskodni arról, hogy az ellenőrzés feltételei biztosítottak legyenek, így pl. köteles előzetesen értesíteni a Megrendelő műszaki ellenőrét arról, ha valamely munkarész eltakarásra kerülne.
	7. Ha a Megrendelő részéről pótmunka *(a szerződés alapját képező dokumentációban nem szereplő külön megrendelt munkatétel)* igény merül fel, akkor a Vállalkozó az igény közlésétől számított nyolc napon belül ajánlatot tesz a pótmunka elvégzésére és annak díjazására. Az ilyen pótmunka elvégzésére a Vállalkozó csak akkor köteles, ha arra nézve megállapodás *(amely történhet a jelen szerződés módosításával vagy külön szerződéssel)* jött létre a felek között, a Kbt. vonatkozó rendelkezéseinek maradéktalan betartása mellett.
	8. A Vállalkozónak a műszaki ellenőr és/vagy Megrendelő igénye szerint be kell nyújtania a vonatkozó árajánlatokat, elismervényeket és hiteles számlákat, vagy nyugtákat.

# A munkák felügyelete és ellenőrzése

* 1. A Vállalkozó – ha azt jogszabály, vagy annak felhatalmazása alapján az ajánlati felhívás előírja, illetőleg ha nem írja elő, de jogszabály nem tiltja – saját költségére köteles alkalmazni az ajánlatában megjelölt szakembereket. A felelős műszaki vezetők a Vállalkozó hivatalos képviselői, akik mindazzal a felelősséggel, hatáskörrel, kötelezettségekkel és jogosultsággal rendelkeznek, mint amiket a Szerződés a Vállalkozóval szemben előír, illetve amit a Vállalkozó számára biztosít.
	2. Megrendelőnek ugyanakkor jogában áll az Építési Munkákat és/vagy a Vállalkozói Szolgáltatásokat saját maga vagy képviselői által folyamatosan és/vagy esetenként ellenőrizni. Ennek alapján Megrendelő kijelölheti a Projekt Manager szervezet képviselőjét, Mérnököt és kijelöli a Műszaki Ellenőrt, akik a Szerződésben és a jogszabályokban meghatározott kötelezettségekkel és jogosultságokkal bírnak. A Projekt Manager, Mérnök és a Műszaki Ellenőr jogosult ellenőrizni a Vállalkozó által végzett Munkák és Szolgáltatások megfelelő és szerződésszerű teljesítését, és a Vállalkozó köteles a Megrendelő vagy képviselői utasításainak és/vagy észrevételeinek megfelelően eljárni. Ugyanakkor a Megrendelő vagy képviselői által gyakorolt felügyelet és/vagy ellenőrzés és/vagy munkaátvétel semmilyen formában sem mentesíti a Vállalkozót jelen Szerződésben vállalt kötelezettségeinek teljesítésétől, és nem mentesíti a Vállalkozót a Szerződés által számára előírt bármely felelőssége alól.
	3. Hacsak a Szerződésben kifejezetten nem szerepel ennek ellenkezője, a Megrendelőre vonatkozó bármely utalás a Megrendelő képviselőjére is vonatkozik, így a továbbiakban ha ennek ellenkezője kifejezetten nem szerepel a Szerződésben, Megrendelőn Megrendelő képviselőjét is érteni kell, és viszont Megrendelő képviselője Megrendelőt is jelenti.

# A teljesítési és jótállási garancia

* 1. A szerződéshez kapcsolódó garancia biztosítási kötelezettségek amennyiben garancia-levél formájában kerülnek teljesítésre, a fedezetként lehívható garancia (előleg-visszafizetési, teljesítési, jótállási) visszavonhatatlannak, feltétel nélkülinek, kell lennie, biztosítva, hogy az első Megrendelői felszólításra a fizetés teljesüljön.
	2. A Vállalkozó a jelen Vállalkozási szerződés hatálybalépésekor – a szerződés megkötésének előfeltételeként – köteles a nettó szerződéses ellenérték 1.7. pontban rögzített százalékos mértéknek megfelelő összegű **teljesítési biztosítékot** nyújtani a Megrendelőnek a Kbt. 134. § (6) bekezdés a) pontjában meghatározottak szerint.

A vállalkozónak a teljesítésre kikötött biztosítékot a szerződés hatálybalépésének időpontjában kell rendelkezésre bocsátani. A biztosíték határidőre történő rendelkezésre bocsátásáról a vállalkozó az ajánlatában nyilatkozott.

A vállalkozó nem szolgáltathat olyan biztosítékot, amely a megrendelő feltétel nélküli igényérvényesítését korlátozza.

* 1. A teljesítési biztosítéknak a teljesítési határidőtől számított 60. napig érvényesnek kell lennie. Ha és amennyiben Vállalkozó a jótállási biztosítékot határidőben nem adja át, úgy Megrendelő jogosult a teljesítési biztosítékot lehívni. A teljesítési határidő eredménytelen eltelte esetén megrendelő a biztosítékot lehívja.
	2. A teljesítési határidő esetleges módosulása esetén a fenti biztosíték határidejének megfelelő módosítása Vállalkozó kötelezettsége külön felszólítás nélkül.

Jelen szerződés teljesítéséig (teljesítés igazolásban rögzített teljesítési időpontra) a Vállalkozó köteles a Megrendelőnek átadni a nettó szerződéses ellenérték 1.8. pontban rögzített százalékos mértéknek megfelelő összegű **jótállási biztosítékot** aKbt. 134. § (6) bekezdés a) pontjában meghatározottak szerint. A jótállási biztosíték nyújtása a szerződésszerű teljesítés része.

A vállalkozónak a jótállási kötelezettségek teljesítésére kikötött biztosítékot a teljesítés időpontjában kell rendelkezésre bocsátani, és a jelen szerződésben foglalt összegnek és jótállási időtartamnak megfelelően folyamatosan rendelkezésre kell állnia. A biztosíték határidőre történő rendelkezésre bocsátásáról az ajánlattevő vállalkozó az ajánlatában nyilatkozott.

A vállalkozó nem szolgáltathat olyan biztosítékot, amely a megrendelő feltétel nélküli igényérvényesítését korlátozza.

* 1. A jótállási biztosítéknak a teljes garanciális időszakot követő 30 napig érvényesnek kell lennie. Ha és amennyiben Vállalkozó a garanciális kötelezettségeit nem teljesíti, úgy Megrendelő jogosult a jótállási biztosítékot lehívni.
	2. Amennyiben a Szerződés Vállalkozási Díja bármely okból kifolyólag módosul, nő vagy csökken, és a Vállalkozási Díj módosulása meghaladja a módosulás előtti Vállalkozási Díj 10%-át, akkor és az ilyen esetekben a Vállalkozó köteles a Teljesítési és/vagy Jótállási garancia összegének megemelésére, illetve jogosult a csökkentésére, az esettől függően ami megfelel a díjmódosulás %-os mértékének.
	3. A Megrendelő jogosult saját szabad belátása és kizárólagos döntése szerint élni a Teljesítési és/vagy Jótállási Garanciával, illetve a meghosszabbított érvényességű és/vagy megemelt összegű Garanciával, amennyiben az alábbi esetek közül bármelyik bekövetkezik:
* a Vállalkozó elmulasztotta bármely tevékenység határidőre történő befejezését;
* a Vállalkozó az teljesítését nem fejezte be határidőre;
* a Vállalkozó a kivitelezés során nem orvosolta a Megrendelő által észlelt hibákat és hiányosságokat a megadott határidőn belül,
* a Vállalkozó a Garanciális Időszakban nem orvosolta a Megrendelő által észlelt és feléje bejelentett hibákat és hiányosságokat a megadott határidőn belül;
* a Vállalkozó nem hosszabbította meg a Teljesítési Bankgarancia érvényességét vagy nem emelte meg annak összegét (*adott esetben*);
* a Vállalkozónak bármely jogcímen tartozása áll fenn Megrendelővel szemben és elmulasztotta ezt az adósságát rendezni (beszámítás);
* általában - a fentiek csorbítása nélkül -, ha a Vállalkozó bármely szerződéses kötelezettségét elmulasztja teljesíteni, és ez a tény Megrendelőnek kárt okoz, vagy azzal fenyegeti, illetve Megrendelő beruházói kockázatát növeli és/vagy Megrendelő jó hírnevét ronthatja.
	1. Abban az esetben, ha a Megrendelő élt a Jótállási Biztosíték igénybevételével, akkor és az ilyen esetekben:
* a Vállalkozó köteles, és ezennel vállalja, hogy a Jótállási Biztosíték igénybevételétől számított harminc (30) napon belül a Megrendelőnek alternatív biztosítékot szolgáltat az igénybevett összegnek megfelelő értékben, és ha ezt elmulasztja, úgy ez a Vállalkozó alapvető szerződésszegésének minősül,
* amikor a Megrendelő a fentiekben leírt alternatív biztosítékot megkapja, visszatéríti a Vállalkozónak a Biztosíték igénybevett összegének azt a részét, ami az igénybevételt követően a birtokában maradt.
	1. Az egyértelműség kedvéért és a kétségek tisztázása érdekében a Felek ezennel kijelentik a következőket:
* a jelen fejezetben foglaltak semmiképpen sem mentesítik a Vállalkozót a Szerződésben szereplő és a jogszabályok által előírt bármely kötelezettsége alól, és nem korlátozzák a Teljesítési és/vagy Jótállási Biztosíték összegével vagy érvényességével kapcsolatos kötelezettségeit, és
* a fentiekben foglaltak semmiképpen sem csorbítják a Megrendelő számára a Teljesítési és/vagy Jótállási Biztosíték révén és/vagy a Szerződés által és/vagy a jogszabályban biztosított bármely és valamennyi jogát és lehetőségét a jogorvoslatra.

# A késedelmi kötbér

* 1. Amennyiben a Vállalkozó a Szerződés tárgyát képező Építési Munkákat és Vállalkozói Szolgáltatásokat nem határidőre fejezi be, akkor a Vállalkozó a Megrendelő felé késedelmi kötbért köteles fizetni. A késedelmi kötbér késedelembe esés napján esedékessé válik.
	2. A késedelmi kötbér mértékét jelen szerződés 1.9. és 1.10. pont tartalmazza.
	3. Amennyiben Megrendelőnek a Vállalkozóval szemben késedelmi kötbér igénye merülne fel, úgy Megrendelőnek jogában áll saját döntésének megfelelően a késedelmi kötbér összegét bármely, a Vállalkozó felé esedékes vagy később esedékessé váló díjból levonni és/vagy a Teljesítési/Jótállási garancia terhére igénybe venni és/vagy a kötbér banki átutalással való megfizetését 8 napos határidővel a Vállalkozónak előírni.
	4. Amennyiben a késedelmi kötbér meghaladja - az általános forgalmi adó nélkül számított - lehívás esetén a vállalkozói díj 20 %-át, úgy ajánlatkérő szerződésszegésre hivatkozással jogosult a szerződést felmondani nyertes ajánlattevő írásbeli értesítése mellett.
	5. A késedelmes teljesítés esetén a kötbér megfizetése a szerződésszerű teljesítés kötelezettsége alól nem mentesít.
	6. A kötbér érvényesítése nem zárja ki a Vállalkozó kártérítési felelősségét, melyért helytállni tartozik.
	7. Az 1.12. pont szerinti Felelős Műszaki Vezető távolléte miatti kötbér és a 8.14. pont szerinti kötbér felszámításának, elszámolásának módjára a késedelmi kötbér szabályait kell alkalmazni.

# A késedelmi kamat

* 1. Amennyiben a Megrendelő késve teljesíti a Vállalkozó felé esedékes díjak kifizetését, a Megrendelő késedelmi kamatot köteles fizetni a Vállalkozó részére. A késedelmi kamat mértéke a késve teljesített számlaösszegre vonatkoztatva a Ptk. vonatkozó rendelkezései szerint történik.
	2. Vállalkozó esetleges fizetési kötelezettségeire (pl.: kötbérfizetés) is a fenti rendelkezés vonatkozik.

# Szavatosság, garancia és jótállás

* 1. A Vállalkozó szavatol azért, hogy az ezen Szerződés alapján szolgáltatott dolgokban, Munkákban és Szolgáltatásokban a teljesítéskor megvannak a törvényben és az ezen Szerződésben meghatározott tulajdonságok és azok I. osztályú minőségűek (kellékszavatosság).
	2. A Vállalkozó szavatossági felelősségének részletes szabályait a Ptk. és az ahhoz kapcsolódó jogszabályok, különösen a lakásépítéssel kapcsolatos kötelező jótállásról szóló 181/2003 (XI.5.) Korm rendelet szabályozza.
	3. A Vállalkozó a kötelező és feltétlen jótállást, garanciát vállal arra, hogy I. osztályú minőségben teljesít. A Vállalkozó által vállalt jótállás kiterjed az alvállalkozói I. osztályú minőségben való teljesítésére, ideértve valamennyi Építési Munkát és Vállalkozói Szolgáltatást.
	4. A Vállalkozó az előzőekben írtakon túl az ezen Szerződés alapján teljesített valamennyi Szolgáltatásért és Munkáért jótállást vállal, ideértve az azok keretében felhasznált vagy beépített anyagokat, eszközöket és berendezéseket.
	5. A Vállalkozó az általa e Szerződés alapján elvégzett Munkákra a szerződés 1.7. pontja szerinti jótállást vállalja a Megrendelővel szemben. Minden olyan esetben, amikor a Vállalkozó felé bármely alvállalkozója, gyártója és/vagy anyag és/vagy berendezés szállítója a jogszabályban meghatározottnál Vállalkozó által vállaltnál hosszabb időtartamra vállal jótállást, akkora Vállalkozó köteles az általa a Megrendelő felé vállalt jótállást erre a hosszabb időtartamra kiterjeszteni. Amennyiben bármelyik termékre és/vagy berendezésre a gyártó, illetve a szállító ettől rövidebb jótállási határidőt ad, a vállalkozó akkor is köteles a szerződés 1.7. pontja szerinti jótállást vállalni.
	6. A Vállalkozó köteles a hibásan vagy hiányosan teljesített anyagokat, berendezéseket, Munkákat és Vállalkozói Szolgáltatásokat a megadott Garanciális Időszakon belül a Szerződésben meghatározott határidőre saját költségére pótolni, kicserélni és/vagy kijavítani úgy, hogy az így pótolt, javított és/vagy cserélt Munkák és Szolgáltatások megfeleljenek a Szerződés előírásainak. Amennyiben ezen kötelezettségének a Vállalkozó nem tesz eleget, a Megrendelő jogosult a Munkákat a Vállalkozó terhére és költségére mással elvégeztetni, és a felmerülő költségeket a visszatartott pénzösszegek és/vagy a Jótállási Garancia terhére fedezni.
	7. A Vállalkozó ugyancsak garanciát vállal az Építési Helyszínen tevékenykedő olyan vállalkozókkal való együttműködésért, amelyek Megrendelő megbízásából tevékenykednek a Helyszínen és/vagy oda anyagot, árut vagy berendezést szállítanak be. Ennek kapcsán a Vállalkozó vállalja, hogy minden vele közvetlen jogviszonyban nem álló vállalkozók munkáját legalább olyan szinten, mértékben és gondossággal felügyeli, hogy az ezen vállalkozók munkájához kapcsolódó saját Munkáit késedelem nélkül a Szerződés előírásainak megfelelő minőségben teljesíteni tudja.
	8. A jótállási és a szavatossági időtartam kezdetét a létesítmény sikeres műszaki átadás-átvételi dátumától kell számítani

# A szerződés egységessége és teljessége

* 1. Jelen Szerződés egységes egészet képez, annak egyetlen része, fejezete vagy pontja sem használható vagy értelmezhető önmagában, és egyetlen fejezetét vagy pontját sem érvénytelenítheti más fejezet vagy pont, kivéve ha az nem az adott pontból, vagy a szerződés konkrét rendelkezéséből nem következik.
	2. Amennyiben ezen Szerződés egy vagy több pontja részben vagy egészében ellentmond a hatályos törvényeknek, jogszabályoknak, hatósági rendeleteknek és/vagy előírásoknak, és emiatt semmis, ez nem eredményezi az egész szerződés semmisségét. Amennyiben viszont a szerződés valamely része az ajánlati felhívásnak vagy a dokumentációnak mond ellent, akkor az ellentmondó szerződéses tartalom helyébe az ajánlati felhívás, illetőleg dokumentáció rendelkezései kerülnek, azokat kell alkalmazni.

# A felek kapcsolattartása

* 1. A jelen Szerződés rendelkezései szerint átadandó minden értesítést írásba kell foglalni és személyesen, gyorspostai küldeményként, ajánlott levélben, email-ben, vagy faxon kell továbbítani. A szóbeli értesítések csak akkor érvényesek, ha azokat 36 órán belül írásos megerősítés követi (e-mail; fax; levél).
	2. A felek címe a jelen Szerződés 1. pontjában meghatározott kapcsolattartók címe és elérhetősége.
	3. A felek adataik változását közölni kötelesek.
	4. A felek jogosultak a másik félnek küldött értesítés útján megváltoztatni a címüket, feltéve, hogy a változás a kérdéses értesítés átadását követő 14. nap után válik érvényessé. Ezen értesítés megküldésének elmulasztása esetén a megadott értesítési címet kell hivatalos címnek tekinteni, és minden ide megküldött levelet, csomagot vagy értesítést az alább meghatározott időpontokon belül átvettnek kell tekinteni. Olyan kérdések esetében, amelyek eldöntésére a Szerződés szerint a Megrendelő és a vállalkozó helyszíni képviselője is jogosult, az értesítési cím: az Építési Helyszín.
	5. Bármely olyan értesítést, amelyet a jelen Szerződés rendelkezései szerint az egyik fél a másik fél részére köteles elküldeni, a címzett által megadott címre kell elküldeni és az ilyen értesítés
* három napon belül átadottnak tekintendő, ha gyorspostai küldeményként vagy ajánlott küldeményként postára adták; vagy
* két munkanapon belül átadottnak tekintendő, ha e-mail üzenetben küldték el; vagy
* azonnal átadottnak tekintendő, ha személyesen adták át.

# A szerződés módosítása

* 1. A felek kizárólag írásban, különös tekintettel a közbeszerzési eljárásokra vonatkozó rendelkezések figyelembevételével módosíthatják csak a szerződésnek a felhívás, az egyéb közbeszerzési dokumentumok, illetőleg az ajánlat tartalma alapján meghatározott részét.
	2. Nem helyettesítheti a szerződés módosítását kooperációs jegyzőkönyvbe tett megállapítás vagy építési naplóba történő bejegyzés.

# Egyéb kikötések

* 1. A Felek kötelezik magukat arra, hogy a kivitelezéssel kapcsolatos minden észrevételüket a Vállalkozó által vezetett építési naplóban vezetik. Az építési naplóba bejegyzéseket csak és kizárólag a Szerződés szerint erre felhatalmazott személyek tehetnek.
	2. A Felek megállapodnak abban, hogy bármely vitás kérdésben egymással rövid határidőn belül egyeztetnek (max. 5 munkanap), megállapodás hiányában álláspontjaikat az építési naplóban rögzítik, vagy arról külön jegyzőkönyvet vesznek fel.
	3. A Megrendelő képviselője a szerződésszerű teljesítés érdekében bármilyen általa szükségesnek tartott módosítást elrendelhet az építési naplóban és a Vállalkozó köteles a Megrendelő képviselője által tett utasítást végrehajtani, azzal a kiegészítéssel, hogy a Vállalkozó köteles az építési naplóban rögzíteni bármely esetleges észrevételét. Mind a Megrendelő, mind a Vállalkozó viseli a saját képviselői által tett utasítások és/vagy észrevételek, valamint az általuk hozott döntések következményeit.
	4. A Felek megállapítják, hogy a munkavédelmi, balesetvédelmi, élet- és vagyonbiztonsági, szállítási és az építőipari gépek használatával kapcsolatos előírások betartása és betartatása a Vállalkozó kizárólagos feladata és felelőssége, és kijelentik, hogy a Megrendelőt ez irányú felelősség nem terheli.
	5. Minden olyan kérdésben, amely a Projektet minősége, rendeltetése, határidő és/vagy ár vonatkozásban érinti, egyeztetés csak a Megrendelő és/vagy a Megrendelő képviselője jelenlétében történhet. A Megrendelő mellőzésével foganatosított megbeszélések, megállapodások hatálytalanok.
	6. A Vállalkozó által alkalmazott újítás- vagy szabadalom-hasznosítási szerződések létrehozása, a díj, a vételár és a közreműködői díj fizetése a Vállalkozó kötelezettsége. Mindezzel kapcsolatosan Megrendelő a Vállalkozói Díjon felül semmiféle költséget sem fizet.
	7. Ennek megfelelően a Vállalkozó köteles megóvni és kártalanítani a Megrendelőt minden igénnyel és peres eljárással szemben, amely bármely szabadalmi jog, védjegy, védett név vagy más védett jogok megszegése miatt a kivitelezés kapcsán merülne fel a Vállalkozó tevékenységével okozati összefüggésben.
	8. A Megrendelő előírja, hogy a Vállalkozó

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

* 1. A szerződés teljesítésének teljes időtartama alatt tulajdonosi szerkezetét a megrendelő számára megismerhetővé teszi.
	2. Az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
* a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
* b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.
	1. Felmondás esetén a vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

# Záró rendelkezések

* 1. Megrendelő és Vállalkozó megállapodnak abban, hogy a közöttük felmerülő vitás kérdéseket békés úton rendezik. Felek az esetleges jogviták vonatkozásában alávetik magukat a Nyíregyházi Járásbíróság / Nyíregyházi Törvényszék kizárólagos illetékességének.
	2. Szerződő felek rögzítik, hogy jelen szerződést az Állami Számvevőszék, illetve az erre hatáskörrel rendelkező bármely szervezet jogosult ellenőrizni. Vállalkozó - az esetleges vizsgálat esetén - vállalja, hogy részükre a kért felvilágosítást megadja, jelen szerződés teljesítésével kapcsolatos iratokat bemutatja, és szükség esetén másolatban átadja. Iratmegőrzési kötelezettség határideje: jogszabályban foglaltak szerint.
	3. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), a közbeszerzésekről szóló 2015. évi CXLIII. törvény, valamint az egyéb kapcsolódó jogszabályok az irányadóak.
	4. A szerződő felek a jelen négy példányban készült szerződést, melyből egy példány a vállalkozót, három példány a megrendelőt illeti meg, együttesen elolvasták, értelmezték, és mint akaratukkal mindenben megegyezőt az aláírásra jogosult képviselőik jóváhagyólag írják alá.

Kelt.: Nyíregyháza, 2017. július …………

…………………….. ……….….……

 Megrendelő Vállalkozó